Актёрҙы төп триумф алда көтә. «Форрест Гамп» (1994) фильмында Том Хэнкс төп ролде уйнай һәм был кинола иң ысын  шаҡ ҡатырғыс хәл булып тора. Уның геройы — тирә-йүндәге кешеләрҙең көлөүенә дусар булған ябай йәш кеше. Гамптың йөҙөнә ҡарап, уны «урындағы йүләр» тип йөрөтәләр, сөнки был уның битенә яҙып ҡуйылған. Шуға ҡарамаҫтан, Форрест Гамп үҙ елкәһенә төшкән һынауҙарҙың барһын да йырып сыға. Ул пинг-понгта оҫта уйнай һәм Ҡытайҙа үткән донъя чемпионатында еңеүсе, вьетнам һуғышының геройы, миллионер булып китә һәм күп кешеләргә өлгө булып тора. Картинала шулай уҡ яуапһыҙ ҡалған мөхәббәт тә үҙенең сағылышын таба. Фильм алты «Оскар» премияһына өлгәшә.